Terje Mikkelsen

Terje Wik Mikkelsen (født 1957) er en anerkjent norsk dirigent med en bred internasjonal karriere, spesielt i Europa og Asia.

Terje Mikkelsen tok sin utdannelse ved Norges musikkhøyskole og i Finland ved Sibelius-akademiet i Helsingfors med professor Jorma Panula der han tok diplomeksamen i orkesterdirigering i 1989. Han studerte også med Mariss Jansons fra 1984 og de arbeidet sammen både i St. Petersburg og i Oslo-Filharmonien fram til 1991. I 2001 ble Mikkelsen utnevnt til gjesteprofessor ved Musikkcolleget ved Mahidol Universitetet i Bangkok. Fra 2021 har Mikkelsen jevnlig gjestet The Presidential Symphony Orchestra i Ankara. 

 Faste engasjementer 
 Ukrainas Nasjonale Symfoniorkester, Sjefdirigent (1993-1994)
 Litauens Nasjonale Symfoniorkester, Første gjestedirigent (1989-1993)
 Latvias Nasjonale Symfoniorkester, Sjefdirigent (1997-2001), Første gjestedirigent (2001-2005)
 Thüringer Philharmonie Gotha-Suhl. GMD og sjefdirigent (1999- 2003)
 Shanghai Symfoniorkester, Førstedirigent (2006-2009)
 Tsjaikovskij Symfoniorkester, Moskva Radio, Første gjestedirigent (2009-2012)

 Turnéer 
Mikkelsen dirigerer også jevnlig St. Petersburg Filharmoniske Orkester og Moskva Radio og TV-orkester og har vært gjestedirigent for bl.a. Warsaw Philharmonic, Köln Radioorkester (WDR), Hamburg Radioorkester (NDR), Rotterdam Filharmoniske Orkester, Belgisk Radioorkester, BBC Welsh Symphony Orchestra, BBC Concert Orchestra, China National Symphony Orchestra, Vietnam National Symphony Orchestra, Thailand Philharmonic Orchestra, München Radioorkester og Philharmonia Hungarica. Han har ledet en rekke turnéer med både sine faste orkestre og andre. Med Tchaikovsky Symphony Orchestra ga han i 2008 to konserter i Disney Hall,  Los Angeles, samt 15 i England og 2 på Festspillene i Nord-Norge i 2010. I Spania har han dirigert over 100 konserter med bl.a. Thuringen Philharmonie, Latvia Nasjonale Symfoniorkester, Shanghai Symfoniorkester, Jena Filharmoniske orkester, München Radioorkester, Academy of St. Martin in the Fields, Ukraina Nasjonale symfoniorkester og Norrlandsoperaen.. Med det Tsjekkiske Nasjonalorkesteret besøkte han Storbritannia i 2011  og med Russian State Symphony Orchestra (Jevgenij Svetlanov Orchestra) Sør-Amerika i 2015 . 
Han har også gjort en rekke produksjoner mot jazz, rock (som Keith Emerson Three Fates Project), film (som Andreaskorset, Suffløsen og Den siste kontrakten) og underholdningsmusikk også for radio og TV. Med Keith Emerson, gitaristen Marc Bonilla og BBC Concert Orchestra hadde han en fremføring av Three Fates Project i Barciban Hall i London i juli 2015. April 2018, turné til Sør-Amerika med Russian State Symphony Orchestra (Svetlanov Orchestra).

 Diskografi 
Noen av hans omkring 50 plateutgivelser er:
 Komplett serie med Edvard Griegs orkesterverk (Litauen Nasjonale Symfoniorkester)
 Edvard Grieg; Peer Gynt Suite 1 & 2 -  Johan Svendsen: Romance for fiolin og orkester. (Shanghai Symfoniorkester)
 3 CD-er med musikk av Johan Svendsen (Latvias Nasjonale Symfoniorkester)
 Finn Mortensen: Symfoni og andre orkesterverk (München Radioorkester)
 Carl Nielsen: Fiolinkonsert (Kringkastingsorkestret)
 Peter Tsjaikovskij; Symfoni nr. 5 I e-moll. Op. 64 (Ukrainas Nasjonale Symfoniorkester)
 Adrien Francois Servais: Souvenir de Spa  (Wen-Sinn Yang, cello - München Radioorkester) 
 Keith Emerson: Beyond the Stars. (Academy of St. Martin in the Fields). Abbey Road Studios. Til minne om Keith Emerson som døde i 2016. Lansert på Emersons fødselsdag 2. november 2018. 
 Peter Tsjaikovskij: Rokokkovariasjoner ; Antonin Dvorak: Cellokonsert. Solist: Sandra Lied Haga, cello. (The State Academic Symphoy Orcehstra of Russia - Svetlanov Orchestra). Innspilt i Moskva-konservatriets store sal i 2019, der Mikkelsen samme år begynte å gi mesterklasser for dirigentklassen ved konservatoriet. 

 Førstegangsinnspillinger 
 Johan Halvorsen – komplett scenemusikk (Latvias Nasjonale Symfoniorkester)
 Thomas Tellefsen: Klaverkonserter (Einar Steen-Nøkleberg, piano - Trondheim Symfoniorkester) Nominert til Spellemannprisen 2005
 Ole Olsen: Symfoni i G-dur, Åsgaardsreien, Suite for strykeorkester (Latvias Nasjonale Symfoniorkester)
 Eyvind Alnæs: Symfoni nr. 1 og 2 (Latvias Nasjonale Symfoniorkester)
 Keith Emerson / Marc Bonilla: Three Fates Project (München Radioorkester) 
 Carl Davidoff: Cellokonsert nr. 1 og 2  (Wen-Sinn Yang, cello - Latvias Nasjonale Symfoniorkester)
 Carl Davidoff: Cellokonsert nr. 3 og 4  (Wen-Sinn Yang, cello - Shanghai Symfoniorkester)
 Romualds Kalsons: Konserter for fiolin og cello, Symphonic Variations. (Valdis Zarigs, fiolin - Agnese Rugevica, cello - Latvias Nasjonale Symfoniorkester)
 Havana - Rio - Moscow (Stein Erik Olsen, gitar - Academy of St. Martin-in-theFields)

 Referanser 

 Eksterne lenker 


  Konsert med Russian State Symphony Orchestra i Sao Paolo, Brasil, april 2015

Kategori:Norske dirigenter
Kategori:Personer fra Frogn kommune